Správa o postupe pri rokovaniach o ďalšej liberalizácii vzájomného obchodu medzi Slovenskou republikou a Slovinskou republikou.

	Slovenská, Česká a Maďarská republika v minulých rokoch deklarovali na zasadnutiach Spoločného výboru CEFTA, na stretnutí ministrov poľnohospodárstva krajín CEFTA, ako aj na summite predsedov vlád krajín CEFTA svoju pripravenosť začať rokovania o ďalšej liberalizácii poľnohospodárskeho obchodu. Po diskusii o otázkach týkajúcich sa návrhu Doplnkového protokolu č. 10 k CEFTA (ďalšia liberalizácia poľnohospodárskeho obchodu medzi SR, ČR a MR) na zasadnutí Spoločného výboru CEFTA v minulom roku v Bukurešti bolo konštatované, že SR, ČR a MR sú pripravené dohodnúť sa na podobnom zaobchádzaní so všetkými ostatnými stranami CEFTA s ohľadom na exportné dotácie na základe bilaterálnych rokovaní o modifikácii existujúcich protokolov.
	Na základe zhodnotenia obchodných vzťahov so Slovinskou republikou je potrebné konštatovať, že v rámci krajín CEFTA sa Slovinská republika zaradila na 5. miesto vo vzájomnom obrate s agrokomoditami s podielom 0,63 %. Celkový obchodný obrat za agropotravinárske produkty v rokoch 1996 - 2001 má kolísavý trend. Vývoz SR do Slovinskej republiky vzrástol zo 67 mil. Sk v roku 1996 na 156 mil. Sk v roku 2001, čo predstavuje nárast o 132,84 %, zatiaľ čo dovoz klesol zo 72 mil. Sk v roku 1996 na 60 mil. Sk v roku 2001, čo predstavuje pokles o 16,67 %. Celkový dovoz za obdobie 1. – 8. 2002 oproti predchádzajúcemu roku vzrástol o 10,87 % a vývoz klesol o 6,67 %. Od roku 1998 so Slovinskou republikou vykazujeme kladné saldo, čo za obdobie 1. – 8.2002 predstavuje 33 mil. Sk.

Prehľad vzájomnej obchodnej výmeny medzi Slovenskou republikou a Slovinskou republikou za roky 1996, 1997, 1998, 1999, 2000, 2001 a 1. –  8. 2001 a 1. - 8.2002 v mil. Sk  

	1996	1997	1998	1999	2000	2001	1. –8. 2001	1. –8. 2002	
dovoz	72	60	107	89	71	60	46	51	
vývoz	67	48	128	128	125	156	90	84	
saldo	-5	-12	21	39	54	96	44	33	
obrat	139	108	235	217	196	216	136	135	

	Cieľom rokovaní bolo dosiahnuť na bilaterálnej úrovni výhodnejšie podmienky vo vzájomnom obchode a zníženie bariér vo vzájomnom obchode s poľnohospodárskymi produktmi a potravinárskymi výrobkami, ako boli dosiahnuté v prístupovom procese Slovinskej republiky k CEFTA. Na úvodnom rokovaní o ďalšej liberalizácii poľnohospodárskeho obchodu slovenská, česká s slovinská  strana sa dohodli, že pri rokovaní o  ďalšej liberalizácii poľnohospodárskeho obchodu sa bude vychádzať z Doplnkového protokolu č. 6 k CEFTA, ktorý rozdeľuje agropotravinárske komodity do týchto základných skupín:
	Listina A – vo vzájomnom obchode sa medzi jednotlivými členskými krajinami CEFTA uplatňujú nulové colné sadzby bez obmedzenia - je to tzv. multilaterálna listina; 
Listina  B – ide o položky, pri ktorých jednotlivé členské krajiny CEFTA vo vzájomnom obchode uplatňujú znížené preferenčné colné sadzby bez obmedzenia – ide taktiež o tzv. multilaterálnu listinu; 
Listiny C (dovoz SR) a D (vývoz SR) – upravujú bilaterálne preferenčné obchodné režimy – u týchto položiek ide o dovozy a vývozy pri preferenčnom cle ako v rámci kvót, tak aj bez obmedzenia. 
V rámci Doplnkového protokolu č. 6 k CEFTA koncesie medzi Slovenskou, Českou a Slovinskou republikou upravuje Protokol č. 11.
Koncesie si jednotlivé členské krajiny v prevažnej miere poskytli na recipročnom základe až na niekoľko výnimiek.
	Z povahy listín vyplýva, že liberalizácia medzi Slovenskou republikou/Českou republikou a Slovinskou republikou sa môže dotýkať iba bilaterálnych listín C a D. Slovenská republika a Česká republika v zmysle dohody o Colnej únii pri rokovaniach so Slovinskou republikou zachovávajú spoločný postup. Po dvoch kolách rokovania si slovenská a česká strana na koordinačnej porade dňa 13. augusta 2002 v Brne zjednotili spoločné koncesné listiny C a D, a následne boli zaslané slovinskej strane k odsúhlaseniu. 
	Zúčastnené strany pri návrhu ďalšej liberalizácie poľnohospodárskeho obchodu vychádzali  najmä z komodít, u ktorých zúčastnené strany v dôsledku nižších zmluvných sadzieb ako preferenčných už stratili preferenčné úľavy (uplatňujú sa zmluvné colné sadzby). 
Slovenská strana na základe odporúčaní Slovenskej poľnohospodárskej a potravinárskej komory, výrobných zväzov  a samostatných výrobcov na Slovensku ako aj odborných útvarov MP SR, k návrhu rokovaní o ďalšej liberalizácii obchodu medzi SR a RS, pristúpila k analýze konkrétneho zoznamu komodít, na ktoré sa bude liberalizácia vzťahovať.   
	Strany pri rokovaniach preferovali princíp reciprocity ako vo výške cla, tak aj vo výške kvóty. Ďalej bolo dohodnuté, že vo vzájomnom obchode sa nebudú poskytovať žiadne exportné dotácie na dodávky realizované pri nulovej colnej sadzbe v rámci kvót alebo bez kvót. 
	Strany si poskytli koncesie s nulovou colnou sadzbou u nasledovných komodít: mäso a jedlé mäsové droby, kapor, cibuľa sadzačka, ostatné huby, plody r. Capsicum, ostatné ovocie, slad, slnečnicový olej, olej z repky, rastlinné tuky, údeniny, konzervované mäso, sladový výťažok, prípravky z obilia, omáčky, džemy a kvasinky.
	Materiál obsahuje návrh textu Doplnkového protokolu č. 12 k CEFTA a listiny C (slovenský dovoz) a D (slovenský vývoz) v slovenskej a anglickej verzii.

	DOPLNKOVÝ PROTOKOL č. 12
k Stredoeurópskej dohode o voľnom obchode

	Zástupcovia Bulharskej republiky, Českej republiky, Maďarskej republiky, Poľskej republiky, Rumunska, Slovenskej republiky a Slovinskej republiky (ďalej len “strany”),

znovu potvrdzujúc  svoj záväzok k zásadám trhovej ekonomiky, ktorá vytvára základ ich vzťahov, 

pripomínajúc  svoj úmysel progresívne znižovať podstatné prekážky celého svojho vzájomného obchodu, 

v súlade s  ustanoveniami článkov 34, 35, 37 a 39 Stredoeurópskej dohody o voľnom obchode,

dohodli sa takto:

Článok 1

	Prílohy C a D Protokolu 11 Stredoeurópskej dohody o voľnom obchode sa zrušujú a nahrádzajú novými prílohami C a D  Protokolu 11, ktoré tvoria neoddeliteľnú časť tohto doplnkového protokolu.

Článok 2

	Tento doplnkový protokol tvorí neoddeliteľnú časť Stredoeurópskej dohody o voľnom obchode.

Článok 3

1.	Tento doplnkový protokol nadobudne platnosť šesťdesiaty deň od dátumu, keď  depozitár obdrží posledné oznámenie od strán o skončení postupov nevyhnutných na tento účel.

2.	Depozitár oznámi všetkým stranám skončenie postupov nevyhnutných na nadobudnutie platnosti tohto doplnkového protokolu.

3.	Ak tento doplnkový protokol nenadobudne platnosť k 1. januáru 2003, bude sa predbežne vykonávať medzi Českou republikou a Slovinkou republikou a medzi Slovenskou republikou a Slovinskou republikou od tohto dátumu. 

	NA DÔKAZ TOHO podpísaní, riadne na to splnomocnení, podpísali tento doplnkový protokol.

Dané v ........................... dňa ...................... v jednom pôvodnom vyhotovení v anglickom jazyku, ktoré bude uložené u vlády Poľskej republiky. Depozitár zašle všetkým stranám Stredoeurópskej dohody o voľnom obchode overené kópie tohto doplnkového protokolu.

Za Bulharskú republiku

Za Českú republiku

Za Maďarskú republiku 

Za Poľskú republiku

Za Rumunsko

Za Slovenskú republiku

Za Slovinskú republiku

ADDITIONAL PROTOCOL NO. 12

TO

THE CENTRAL  EUROPEAN  FREE  TRADE  AGREEMENT

Representatives of the Republic of Bulgaria, the Czech Republic, the Republic of Hungary, the Republic of Poland, Romania, the Slovak Republic and the              Republic of Slovenia (hereinafter called the Parties); 

Reaffirming their commitment to the principles of a market economy, which constitutes the basis for their relations,

Recalling their intention to eliminate progressively the obstacles to substantially all their mutual trade,

In accordance with the provisions of Articles 34, 35, 37 and 39 of the Central European Free Trade Agreement,

Have decided as follows:

Article 1

Annexes C and D to the Protocol 11 to the Central European Free Trade Agreement shall be abolished and replaced with new Annexes C and D to the Protocol 11, which shall constitute an integral part of this Additional Protocol.

Article 2

This Additional Protocol shall constitute an integral part of the Central European Free Trade Agreement.

Article 3

1.	This Additional Protocol shall enter into force on the sixtieth day from the date of receiving by the Depositary of the last notification of the Parties of the completion of procedures necessary for that purpose.

2.	The Depositary shall notify all Parties of the completion of procedures necessary for the entry into force of this Additional Protocol.

3.	If this Additional Protocol does not enter into force by 1 January 2003 it shall be applied provisionally between the Czech Republic and the Republic of Slovenia and between the Slovak Republic and the Republic of Slovenia from that date.

IN  WITNESS  WHEREOF  the undersigned plenipotentiaries being duly authorised thereto, have signed this Additional Protocol.

Done at  ………………….. in a single authentic copy in the English language, which shall be deposited with the Government of the Republic of Poland. The Depositary shall transmit certified copies of this Additional Protocol to all Parties to the Central European Free Trade Agreement.

For the Republic of Bulgaria

For the Czech Republic

For the Republic of Hungary

For the Republic of Poland

For Romania

For the Slovak Republic

For the Republic of Slovenia